Република Србија

Општина Жабари

Општинско веће општине Жабари

Број: 06-87/2024-01

Датум: 18.11.2024. године

Жабари

 У складу са чланом 7. , 18. , 29. Одлуке о јавним расправама (''Сл. гласник Општине Жабари'', бр. 4/19) Општинско веће општине Жабари, сачинило је следећи:

**ИЗВЕШТАЈ О СПРОВЕДЕНОЈ ЈАВНОЈ РАСПРАВИ ПОВОДОМ НАЦРТА ОДЛУКА ЗА УТВРЂИВАЊЕ ПОРЕЗА НА ИМОВИНУ ЗА 2025. ГОДИНУ**

**СА ЗАПИСНИКОМ СА ОТВОРЕНОГ САСТАНКА**

Јавна расправа је спроведена у организацији Општинског већа општине Жабари, а уз стручну помоћ Одељења за буџет и финансије- Одсек за утврђивање и наплату локалних прихода. Лица задужена за давање информација и објашњења учесницима јавне расправе о предложеним решењима су **Новаковић Жељко и Милена Васић** тел. број 012 250 840.

.Јавна расправа је трајала у периоду од 28.10.2024. до 18.11.2024. године.

Нацрт Одлука, која су предмет јавне расправе:

1. **НАЦРТ ОДЛУКE О СТОПАМА ПОРЕЗА НА ИМОВИНУ У ОПШТИНИ ЖАБАРИ**

**2. НАЦРТ ОДЛУКЕ О ОДРЕЂИВАЊУ ЗОНА И НАЈОПРЕМЉЕНИЈЕ ЗОНЕ НА ТЕРИТОРИЈИ ОПШТИНЕ ЖАБАРИ**

**3. НАЦРТ ОДЛУКЕ О УТВРЂИВАЊУ ПРОСЕЧНИХ ЦЕНА КВАДРАТНОГ МЕТРА ОДГОВАРАЈУЋИХ НЕПОКРЕТНОСТИ ЗА УТВРЂИВАЊЕ ПОРЕЗА НА ИМОВИНУ ЗА 2025. ГОДИНУ У ОПШТИНИ ЖАБАРИ**

**4. НАЦРТ ОДЛУКЕ О РАЗВСТАВАЊУ НЕИЗГРАЂЕНОГ ГРАЂЕВИНСКОГ ЗЕМЉИШТА У ПОЉОПРИВРЕДНО, ОДНОСНО ШУМСКО ЗЕМЉИШТЕ, КОД УТВРЂИВАЊА ОСНОВИЦЕ ПОРЕЗА НА ИМОВИНУ**

**5.** **НАЦРТ ОДЛУКЕ О СТОПИ АМОРТИЗАЦИЈЕ У ОПШТИНИ ЖАБАРИ, ЗА КОЈУ СЕ УМАЊУЈЕ ВРЕДНОСТ НЕПОКРЕТНОСТИ (ОСИМ ЗЕМЉИШТА), КОЈА ЧИНИ ОСНОВИЦУ ПОРЕЗА НА ИМОВИНУ ОБВЕЗНИКА КОЈИ НЕ ВОДЕ ПОСЛОВНЕ КЊИГЕ**

 Нацрт Одлука, која су предмет јавне расправе објављене су на званичном сајту општине Жабари и на огласној табли општине Жабари. Такође, објављен је и Образац за сугестије на Нацрт одлука, Обавештење о јавној расправи и Позив за јавну расправу.

До завршетка јавне расправе, 18.11.2024. године у 09.00 часова, **НИКО** од грађана, представника удружења грађана и јавности није се јавио за јавну расправу.

До завршетка јавне расправе ни један предлог није стигао.

Ипак, иако се нико није јавио за јавну расправу, Одељење за буџет и финансије одлучило је да одржи планиран отворени састанак заказан за 18.11.2024. године од 10.00 часова, са надом да ће се представници грађана, удружења или јавности појавити и учествовати.

**ЗАПИСНИК**

**СА ОТВОРЕНОГ САСТАНКА ПРЕДСТАВНИКА НАДЛЕЖНИХ ОРГАНА ОПШТИНЕ, СА ЗАИНТЕРЕСОВАНИМ ГРАЂАНИМА И ПРЕДСТАВНИЦИМА УДРУЖЕЊА ГРАЂАНА И ЗАИНТЕРЕСОВАНЕ ЈАВНОСТИ**

Одржан је један отворени састанак 18.11.2024. године у сали СО Жабари, са почетком од 10.00 часова.

Састанку су присуствовали представници Одељења за буџет и финансије- Одсек за утврђивање и наплату локалних прихода - руководилац одељења Милена Васић и Жељко Новаковић – лице које је задужено за давање информација и објашњења учесницима јавне расправе о предложеним решењима.

Састанку су још присуствовали председник Општинског већа општине Жабари - председник опптине Жабари Јован Лукић и начелник Општинске управе општине Жабари Небојша Миловановић.

Пошто није било присутних представника грађана, удружења и јавности, састанак је завршен у 10.45 часова.

**ПРЕДСЕДНИК ОПШТИНСКОГ ВЕЋА
ПРЕДСЕДНИК ОПШТИНЕ ЖАБАРИ**

 **Јован Лукић, с.р.**